ผมมีอาการน้ำมูกไหลตลอดน้ำมูกจะออกสีใสๆทั้งที่ไม่มีไข้ ผมเป็นโรคน้ำท่วมปอดใช่ไหมครับ
สวัสดีค่ะ อาการมีน้ำมูกใสๆ อาจเกิดจาก-โรคภูมิแพ้จมูก ทำให้มีอาการคัดจมูก ในช่วงเช้า อาจเป็นติดต่อกันมาหลายอาทิตย์ เป็นๆหายๆ-คออักเสบ มีอาการไอ มีน้ำมูก เจ็บคอ-ไซนัสอักเสบ อาจมีการปวดตามใบหน้าร่วมด้วยมีโอกาสเป็นไปได้น้อยที่จะเป็นน้ำท่วมปอด ซึ่งคือภาวะที่มีน้ำเกินในปอด อาจเกิดจากปอดติดเชื้อหรือจากโรคหัวใจล้มเหลว มักมาด้วย ไอมาก หอบเหนื่อยอย่างรุนแรงการดูแลตัวเองเบื้องต้น หลีกเลี่ยงสิ่งที่แพ้ถ้าทราบว่าแพ้อะไร รับประทานยาแก้แพ้กลุ่มต้านฮิสตามีน และยาตามอาการเช่นยาลดน้ำมูก ยาลดอาการคัดจมูก ล้างจมูกก็ช่วยได้ค่ะสังเกตอาการ ถ้ามีอาการเรื้อรังมากกว่า 2 อาทิตย์ ไอมากจนหอบเหนื่อย มีไข้ หรือถ้ามีอาการคัดจมูกเรื้อรัง น้ำมูกเขียว ปวดตามใบหน้าอาจเป็นการติดเชื้อที่คอหรือทางเดินหายใจส่วนล่างควรไปพบแพทย์